title: 2013/576/ES: 2013 m. balandžio 17 d. Europos Parlamento sprendimas dėl Europos maisto saugos tarnybos 2011 finansinių metų biudžeto įvykdymo patvirtinimo

text:
16.11.2013

               LT

               Europos Sąjungos oficialusis leidinys

               L 308/228

      EUROPOS PARLAMENTO SPRENDIMAS

   2013 m. balandžio 17 d.
   dėl Europos maisto saugos tarnybos 2011 finansinių metų biudžeto įvykdymo patvirtinimo
   (2013/576/ES)
   EUROPOS PARLAMENTAS,

               —

               atsižvelgdamas į Europos maisto saugos tarnybos 2011 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos maisto saugos tarnybos 2011 finansinių metų metinių ataskaitų kartu su tarnybos atsakymais (1),

               —

               atsižvelgdamas į 2013 m. vasario 12 d. Tarybos rekomendaciją (05753/2013 – C7-0041/2013),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į Europos Parlamento ir Tarybos reglamentą (EB) Nr. 178/2002 (4), įsteigiantį Europos maisto saugos tarnybą, ypač į jo 44 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5) 185 straipsnyje, ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir Aplinkos, visuomenės sveikatos ir maisto saugos komiteto nuomonę (A7-0074/2013),

               1.

               patvirtina Europos maisto saugos tarnybos vykdomajam direktoriui, kad tarnybos 2011 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos maisto saugos tarnybos vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 388, 2012 12 15, p. 92.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 31, 2002 2 1, p. 1.

      (5)  OL L 357, 2002 12 31, p. 72.

         EUROPOS PARLAMENTO REZOLIUCIJA

      2013 m. balandžio 17 d.
      su pastabomis, sudarančiomis neatskiriamą sprendimo dėl Europos maisto saugos tarnybos 2011 finansinių metų biudžeto įvykdymo patvirtinimo dalį
      EUROPOS PARLAMENTAS,

                  —

                  atsižvelgdamas į Europos maisto saugos tarnybos 2011 finansinių metų galutines metines ataskaitas,

                  —

                  atsižvelgdamas į Audito Rūmų ataskaitą dėl Europos maisto saugos tarnybos 2011 finansinių metų metinių ataskaitų kartu su tarnybos atsakymais (1),

                  —

                  atsižvelgdamas į 2013 m. vasario 12 d. Tarybos rekomendaciją (05753/2013 – C7-0041/2013),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

                  —

                  atsižvelgdamas į Europos Parlamento ir Tarybos reglamentą (EB) Nr. 178/2002 (4), įsteigiantį Europos maisto saugos tarnybą, ypač į jo 44 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5) 185 straipsnyje, ypač į jo 94 straipsnį,

                  —

                  atsižvelgdamas į Darbo tvarkos taisyklių 77 straipsnį ir VI priedą,

                  —

                  atsižvelgdamas į Biudžeto kontrolės komiteto pranešimą ir Aplinkos, visuomenės sveikatos ir maisto saugos komiteto nuomonę (A7-0074/2013),

                  A.

                  kadangi Audito Rūmai pranešė, kad jiems pateiktas pagrįstas patikinimas, jog Europos maisto saugos tarnybos (toliau - tarnyba) 2011 finansinių metų metinės ataskaitos patikimos ir ataskaitose atspindimos operacijos teisėtos ir tvarkingos,

                  B.

                  kadangi tarnybos biudžetas 2011 finansiniais metais buvo 77 309 800 EUR, palyginti su 74 700 000 EUR 2010 m., t. y. padidėjo 3,49 %; kadangi tarnyba visiškai finansuojama Sąjungos įnašais;

         Biudžeto ir finansų valdymas

                  1.

                  pripažįsta, kad visus finansinius metus vykdoma biudžeto stebėsena ir toliau padeda išlaikyti nuolat aukštą biudžeto įvykdymo lygį – jis yra 98,47 % (2010 m. – 98,8 %);

                  2.

                  pažymi, kad mokėjimų asignavimų panaudojimo lygis buvo 82,05 %, t. y. šiek tiek mažiau palyginti su ankstesniais metais (83,51 %);

                  3.

                  pažymi, kad 2011 m. iš Sąjungos biudžeto tarnybai skirta 78 800 000 EUR suma; atkreipia dėmesį į tai, kad iki 2011 m. pabaigos 334 etatai iš 355 buvo užimti ir kad Tarnyboje dirbo 109 sutartininkai ir deleguoti nacionaliniai ekspertai; prašo tarnybos pagerinti etatų užimtumo lygį, bet taip pat gerai supranta, kad tarnyba dėl vietos, kurioje yra, susiduria su tam tikrais su transportu susijusiais sunkumais;

                  4.

                  primena tarnybai, kad būtina geriau laikytis biudžeto metinio periodiškumo principo; mano, kad 2011 m. yra ypatingi, nes buvo keliamasi į naują būstinę, o dėl to buvo vėluojama atlikti tam tikrus mokėjimus;

         Pastatų politika

                  5.

                  pažymi, kad 2011 m. gruodžio mėn. tarnyba už 36,8 mln. EUR nusipirko naują pastatą savo būstinei; ši suma bus mokama dalimis kas tris mėnesius daugiau nei 25 metus ir palūkanos sudarys 18,5 mln. EUR; be to, pažymi, kad Audito Rūmai iškėlė klausimą, ar biudžeto valdymo institucija negalėjo paieškoti ekonomiškesnio alternatyvaus sprendimo, atsižvelgdama į patikimo finansų valdymo principą ir visapusiškai laikydamasi finansinio reglamento nuostatų;

                  6.

                  pripažįsta, kad tarnyba nurodo, jog 2005 m. pateikė biudžeto valdymo institucijai pastato projektą su įsigijimo kainos sumokėjimo per 25 metus susitarimu ir biudžeto valdymo institucija patvirtino pastato projektą; pažymi, kad Audito Rūmų siūlymu Komisijai pateiktas prašymas ieškoti papildomų mokėjimų kreditų siekiant padengti visą pirkinio kainą sumokant vienkartinį įnašą; vis dėlto pažymi, kad šiomis griežto taupymo sąlygomis nebuvo jokios galimybės padidinti tarnybai skirtus asignavimus, kad būtų galima sumokėti visą sumą padengiantį vienkartinį įnašą; pažymi, kad dėl patvirtintos įsigijimo tvarkos sumažėjo tarnybos patalpų kaina, palyginti su anksčiau mokėtos nuomos kaina;

         Lėšų perkėlimai

                  7.

                  atkreipia dėmesį į tai, kad iš Audito Rūmų ataskaitos ir tarnybos metinės veiklos ataskaitos matyti, jog 2011 m. atlikta 13 biudžeto lėšų perkėlimų; ypač atkreipia dėmesį į tai, kad 2,46 mln. EUR perkelta iš I antraštinės dalies į II antraštinės dalies infrastruktūros ir IT biudžeto eilutes siekiant skirti išteklių IT ir finansinių sistemų pritaikymui, susijusiam su reorganizacija ir perėjimu prie kaupiamosios apskaitos finansinės sistemos, ir padidinti išteklius, numatytus persikėlimui į nuolatinę būstinę ir šios būstinės įrangai finansuoti; be to, pažymi, kad atlikti perkėlimai II ir III antraštinių dalių viduje; susirūpinęs atkreipia dėmesį į Audito Rūmų pastabą, kad tokia padėtis atspindi biudžeto planavimo ir vykdymo trūkumus ir prieštarauja konkretumo principui;

         Interesų konfliktas ir skaidrumas

                  8.

                  palankiai vertina tai, kad Audito Rūmai atliko auditą, skirtą keturiose Europos agentūrose, įskaitant Europos maisto saugos tarnybą, taikomai interesų konfliktų valdymo politikai ir procedūroms įvertinti, ir pateikė audito rezultatus Audito Rūmų specialiojoje ataskaitoje Nr. 15/2012;

                  9.

                  susirūpinęs pažymi, kad pagal Audito Rūmų išvadas, padarytas užbaigus tyrimus vietoje (2011 m. spalio mėn.), tarnyba netinkamai valdė interesų konfliktų situacijas; vis dėlto pažymi, kad tarnyba tuo tarpu jau parengė geresnę interesų konfliktų valdymo politiką; tačiau yra susirūpinęs dėl to, kad ši politika nedavė pageidaujamų rezultatų;

                  10.

                  palankiai vertina tai, kad 2012 m. spalio mėn. visiems valdančiosios tarybos nariams organizuotas privalomas posėdis etikos ir sąžiningumo tema; ragina valdančiąją tarybą veiksmingai užtikrinti savo elgesio kodekso taikymą ir priimti nuostatas, kurios padėtų išvengti darbuotojų perėjimo iš viešojo sektoriaus į privatųjį atvejų, ir numatyti sankcijas siekiant ateityje išvengti panašios padėties, kokia buvo su vienu iš buvusių pirmininkų;

                  11.

                  pažymi, kad tarnyba suplanavo iki 2013 m. pabaigos įvertinti savo nepriklausomumo politiką ir įsipareigojo, be kita ko, apsvarstyti galimybę paskelbti pasitikėjimo pažeidimo procedūrų rezultatus, įskaitant mokslinės recenzijos teisingumo tikrinimo procedūros rezultatus, ir praplėsti bei sustiprinti savo Interesų konfliktų komiteto įgaliojimus, pvz., suteikiant jam panašius įgaliojimus, kokius turi Prancūzijos sanitarinės maisto produktų, aplinkos ir darbo apsaugos agentūros (pranc. AFSSET) Etikos normų ir konfliktų prevencijos komitetas; tikisi, kad tarnyba biudžeto įvykdymą tvirtinančią instituciją šiuo klausimu informuos, jei įmanoma, iki 2013 m. spalio mėn.;

                  12.

                  ragina tarnybą pradėti su pilietine visuomene struktūrinį dialogą interesų konfliktų klausimais ir pakviesti atitinkamas organizacijas atvirtai aptarti bendro intereso temų remiantis sutarta darbotvarke ir biudžeto įvykdymą tvirtinančią instituciją informuoti apie šių svarstymų rezultatus bent du kartus per metus; pažymi, kad tarnyba suintensyvino šį dialogą su suinteresuotomis šalimis ir visuomene, ir mano, kad šie dialogai turi būti formalizuoti ir į juos turi atsižvelgti tarnybos valdančioji taryba;

                  13.

                  yra susirūpinęs, kad tarnyba buvo kritikuojama dėl to, kad trūksta skaidrumo, susijusio su metinių interesų deklaracijų skelbimu, ir dėl to, kad nesama mokymų interesų konfliktų klausimais; reikalauja imtis veiksmų šiais klausimais ir ragina tarnybą informuoti biudžeto įvykdymą tvirtinančią instituciją apie veiksmus, kurių imtasi; palankiai vertina tai, kad dabar visos metinės tarnybos ekspertų interesų deklaracijos yra skelbiamos ir pateikiamos tarnybos interneto svetainėje;

                  14.

                  ragina tarnybą interesų konfliktus įtraukti į prioritetų sąrašą, kad galėtų apsaugoti savo patikimumą ir išsaugoti visuomenės pasitikėjimą maisto sauga, ir kuo išsamiau ir tiksliau nurodyti, kaip ji įgyvendins pagrindines Audito Rūmų ataskaitoje ir Parlamento rezoliucijose pateikiamas rekomendacijas; ragina tarnybą itin kruopščiai apsvarstyti interesų konflikto klausimą, atsižvelgiant į tai, kad pradedamas persvarstyti jos steigimo reglamentas, nes taip atsiranda galimybė užtikrinti Ekonominio bendradarbiavimo ir plėtros organizacijos (EBPO) aprašytus aukščiausius valdymo standartus ir būtų padaryta teigiama įtaka tarnybos valdymo struktūrai, nepriklausomumui ir mokslinei kokybei; mano, kad tarnybos steigimo reglamento persvarstymas – tai puikiausia galimybė inicijuoti radikalias permainas tarnyboje, kuri atsakinga už objektyvius mokslinius patarimus ir aplinkos saugumą Sąjungos lygmeniu;

                  15.

                  primygtinai siūlo, jog siekiant užkirsti kelią tam, kad tarnybos personalas iš karto po darbo tarnyboje pereitų dirbti į panašią darbo vietą pramonės sektoriuje ar susijusioje lobistinėje agentūroje ar atvirkščiai ir kad būtų išvengta interesų konfliktų, atitinkamose veiklos srityse reikėtų numatyti atitinkamą bent jau dvejų metų pereinamąją pertrauką ir šios pertraukos paisyti;

                  16.

                  atkreipia dėmesį į tai, kad po to, kai Audito Rūmai atliko auditą ir paskelbė Specialiąją ataskaitą Nr. 15/2012, tarnyba ėmėsi įgyvendinti keletą veiksmų, be kita ko:

                              —

                              2007 m. tarnyba pradėjo taikyti visapusišką sistemą, skirtą galimiems interesų konfliktams išvengti, ir nuo to laiko ją reguliariai persvarsto ir atnaujina,

                              —

                              nuo 2011 m. tarnyba tobulino šią sistemą patvirtindama persvarstytą nepriklausomumo ir mokslinių sprendimų priėmimo procesų politiką; vis dėlto yra susirūpinęs dėl persvarstyto politikos adekvatumo ir atkreipia dėmesį į dažnus interesų konflikto atvejus, kuriuos 2012 m. nurodė dvi kontrolės funkciją atliekančios nevyriausybinės organizacijos (NVO) – organizacija „Corporate Europe Observatory“ ir organizacija „Earth Open Source“; reikalauja toliau tobulinti tarnybos nepriklausomumo politiką ir, be kita ko, uždrausti ryšius su įstaigomis, susijusiomis su pramonės sektoriumi,

                              —

                              2013 m. pabaigoje numatyta persvarstyti tarnybos nepriklausomumo politiką ir jos įgyvendinimo taisykles,

                              —

                              2012 m. liepos mėn. tarnyba pradėjo taikyti Komisijos nustatytą etikos ir sąžiningumo sistemą ir patvirtino konkrečią dovanų politiką,

                              —

                              2012 m. paskirtas patarėjas etikos klausimais;

                        ragina tarnybą toliau imtis veiksmų vadovaujantis Audito Rūmų rekomendacijomis, kad įvairūs jos valdymo ir operaciniai padaliniai išvengtų bet kokių interesų konfliktų, ir iki 2013 m. spalio mėn. biudžeto įvykdymą tvirtinančiai institucijai pranešti apie minėtos politikos ir procedūrų taikymą, taip pat apie bet kokius tolesnius pokyčius, susijusius su interesų konflikto valdymu;

                  17.

                  pripažįsta tarnybos pastangas pagerinti interesų konfliktų prevenciją ir valdymą; visgi pažymi, kad kontrolės funkciją atliekančios NVO ar net kolegos maisto saugos ekspertai ir toliau abejoja išorės ekspertų nepriklausomumu ir kompetencija, kaip antai endokrininę sistemą ardančių medžiagų darbo grupės ekspertų atveju; pabrėžia, kad dėl to kyla klausimų dėl tarnybos veiklos, kaip antai nutiko per jungtinį Jungtinio tyrimų centro ir JAV nacionalinio aplinkos sveikatos mokslo instituto (angl. NIEHS) seminarą endokrininę sistemą ardančių cheminių medžiagų mažos dozės poveikio tema, vykusį Berlyne 2012 m. gruodžio mėn.;

                  18.

                  pažymi, kad valdančioji taryba išrinko savo pirmininką viešai vykusiame posėdyje; visgi primena, kad per 2010 m. biudžeto įvykdymo patvirtinimo procedūrą Parlamentas ragino vykdyti atvirą balsavimą renkant valdančiosios tarybos pirmininką, ir tiksi, kad šis prašymas bus įgyvendintas;

                  19.

                  pažymi, kad nors EBPO gairėse, kuriomis rėmėsi Audito Rūmai rengdami Specialiąją ataskaitą Nr. 15/2012, numatyti tarptautiniai kriterijai šiuo klausimu, gairės nėra skirtos agentūrai ir neatitinka konkrečių decentralizuotų agentūrų poreikių; teigiamai vertina Komisijos ketinimą parengti interesų konfliktų valdymo gaires, kaip numatyta jos plane dėl tolesnių veiksmų, susijusių su bendru požiūriu į decentralizuotas agentūras;

                  20.

                  pabrėžia, jog tarnyba įsipareigojo 2012 m. spalio mėn. pradėti vykdyti pirmąjį atsitiktinai atrinktų interesų deklaracijų vertinimą siekdama patikrinti jų atitiktį naujai priimtai nepriklausomumo politikai ir įgyvendinimo taisyklėms; visgi pažymi, kad protokolai dar turi būti užbaigti ir kad dėl to buvo atidėtas vertinimas; ragina tarnybą informuoti biudžeto įvykdymą tvirtinančią instituciją apie šio vėlavimo priežastis ir pateikti vertinimų organizavimo kalendorių;

                  21.

                  teigiamai vertina tarnybos planus 2013 m. pradėti bandomąjį projektą į tarnybą perkeliant dalį mokslinės veiklos, kurią šiuo metu atlieka tarnybos išorės ekspertų darbo grupės reguliuojamų produktų srityje; pažymi, kad ši iniciatyva bus pradėta vykdyti maisto sudedamųjų dalių ir genetiškai modifikuotų organizmų srityse; reikalauja, kad Tarnyba pateiktų biudžeto įvykdymą tvirtinančiai institucijai daugiau informacijos apie padarytą pažangą;

                  22.

                  su pasitenkinimu pažymi, kad nuo 2011 m. tarnyba į savo metinės veiklos ataskaitą įtraukė atskirą skyrių, kuriame aprašo veiksmus, kurių ėmėsi siekdama įgyvendinti savo nepriklausomumo politiką, taigi taip iš dalies reaguoja į 2012 m. spalio 23 d. Parlamento rezoliucijoje dėl Europos maisto saugos tarnybos 2010 finansinių metų biudžeto įvykdymo patvirtinimo pateiktas rekomendacijas (6);

                  23.

                  palankiai vertina tai, kad tarnybos vykdomojo direktoriaus, vyresniųjų vadovaujančiųjų darbuotojų ir grupių ekspertų gyvenimo aprašymus ir jų atitinkamas interesų deklaracijas galima rasti tarnybos interneto svetainėje; pažymi tarnybos dedamas pastangas siekiant užtikrinti didesnį skaidrumą, tačiau ir toliau laikosi nuomonės, kad minėtos nuostatos turėtų būti taip pat taikomos visiems tarnybos viduje dirbantiems ekspertams, kaip nurodyta per 2010 m. biudžeto įvykdymo patvirtinimo procedūrą; supranta, kad dirbama šiuo klausimu; ragina tarnybą kuo greičiau informuoti biudžeto įvykdymą tvirtinančią instituciją apie šioje srityje padarytą pažangą;

         Vidaus auditas

                  24.

                  remdamasis tarnybos pranešimais pažymi, kad 2011 m. Komisijos Vidaus audito tarnyba (VAT) atliko su veiklos ir biudžeto planavimu susijusį patikinimo auditą, o Vidaus audito skyrius (VAS) atliko tris patikinimo auditus, t. y. grupių narių atrankos procedūros auditą, ekspertų indėlio rengiant mokslines nuomones (po interesų konflikto) specialią peržiūrą, taip pat su nuolatine tarnybos būstine susijusių deklaruotų išlaidų tarpinę peržiūrą;

                  25.

                  su pasitenkinimu pažymi, kad valdyba pritarė visoms 11-ai VAT pateiktų rekomendacijų (tarp jų – nė vienos „itin svarbios“, dvi „labai svarbios“, septynios „svarbios“ ir dvi „pageidautinos“) ir penkios iš šešių likusių neįgyvendintų „labai svarbių“ rekomendacijų jau įgyvendintos ir laukiama tolesnio VAT vertinimo, o paskutinė „labai svarbi“ rekomendacija įgyvendinama šiuo metu; taip pat pažymi, kad VAS pateikė vieną „labai svarbią“ ir dvi „svarbias“ rekomendacijas, kad penkios iš 11-os likusių neįgyvendintų labai svarbių rekomendacijų jau įgyvendintos, o šešios iš jų įgyvendinamos šiuo metu; atkreipia dėmesį į tai, kad nėra nė vienos neįgyvendintos itin svarbios rekomendacijos;

                  26.

                  pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos 2013 m. balandžio 17 d. rezoliucijoje (7) dėl agentūrų veiklos, finansų valdymo ir kontrolės.

         (1)  OL C 388, 2012 12 15, p. 92.

         (2)  OL L 248, 2002 9 16, p. 1.

         (3)  OL L 298, 2012 10 26, p. 1.

         (4)  OL L 31, 2002 2 1, p. 1.

         (5)  OL L 357, 2002 12 31, p. 72.

         (6)  OL L 350, 2012 12 20, p. 77.

         (7)  Priimti tekstai, P7_TA(2013)0134 (žr. šio Oficialiojo leidinio p. 374).


title: 2012/27/BUSP: 2011 m. gruodžio 20 d. Politinio ir saugumo komiteto sprendimas EUBAM Rafah/2/2011, kuriuo pratęsiamas Europos Sąjungos pasienio pagalbos misijos Rafah perėjimo punktui (EUBAM Rafah) misijos vadovo įgaliojimų terminas

text:
13.1.2012

               LT

               Europos Sąjungos oficialusis leidinys

               L 9/14

         POLITINIO IR SAUGUMO KOMITETO SPRENDIMAS EUBAM RAFAH/2/2011
   2011 m. gruodžio 20 d.
   kuriuo pratęsiamas Europos Sąjungos pasienio pagalbos misijos Rafah perėjimo punktui (EUBAM Rafah) misijos vadovo įgaliojimų terminas
   (2012/27/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnio trečią pastraipą,
   atsižvelgdamas į 2005 m. lapkričio 25 d. Tarybos bendruosius veiksmus 2005/889/BUSP dėl Europos Sąjungos pasienio pagalbos misijos Rafah perėjimo punktui (ES PPM Rafah) įsteigimo (1), ypač į jų 10 straipsnio 1 dalį,
   kadangi:

               (1)

               pagal Bendruosius veiksmus 2005/889/BUSP Taryba įgaliojo Politinį ir saugumo komitetą (PSK) pagal Sutarties 38 straipsnį priimti atitinkamus sprendimus EUBAM Rafah misijos politinės kontrolės ir strateginio vadovavimo jai tikslais, įskaitant sprendimą dėl misijos vadovo paskyrimo;

               (2)

               2008 m. lapkričio 11 d. PSK, Generalinio sekretoriaus-vyriausiojo įgaliotinio siūlymu, Sprendimu EUBAM Rafah/1/2008 (2) paskyrė Alain FAUGERAS EUBAM Rafah misijos vadovu. 2010 m. gegužės 21 d. PSK, Sąjungos vyriausiojo įgaliotinio užsienio reikalams ir saugumo politikai (toliau – Vyriausiasis įgaliotinis) siūlymu, Sprendimu EUBAM Rafah/1/2010 (3) pratęsė Alain FAUGERAS įgaliojimų terminą iki 2011 m. gegužės 24 d., o Sprendimu EUBAM Rafah/1/2011 (4) tie įgaliojimai buvo pratęsti iki 2011 m. gruodžio 31 d.;

               (3)

               Vyriausiasis įgaliotinis pasiūlė PSK pratęsti EUBAM Rafah misijos vadovo Alain FAUGERAS įgaliojimus nuo 2012 m. sausio 1 d. iki 2012 m. birželio 30 d.,

         PRIĖMĖ ŠĮ SPRENDIMĄ:
   1 straipsnis
   Europos Sąjungos pasienio pagalbos misijos Rafos perėjimo punktui (EUBAM Rafah) misijos vadovo Alain FAUGERAS įgaliojimai pratęsiami nuo 2012 m. sausio 1 d. iki 2012 m. birželio 30 d.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2011 m. gruodžio 20 d.

            Politinio ir saugumo komiteto vardu

            Pirmininkas

         O. SKOOG

      (1)  OL L 327, 2005 12 14, p. 28.

      (2)  OL L 306, 2008 11 15, p. 99.

      (3)  OL L 126, 2010 5 22, p. 25.

      (4)  OL L 142, 2011 5 28, p. 63.


title: 2010/462/ES: 2010 m. rugpjūčio 18 d. Komisijos sprendimas dėl sprendimo finansuoti bandomąjį projektą vartotojų išprusimui, Europos finansų rinkų veiksmingumui ir stabilumui skatinti rengiant mokymus vartotojų asociacijoms ir panašioms organizacijoms, priėmimo

text:
20.8.2010

               LT

               Europos Sąjungos oficialusis leidinys

               L 219/21

         KOMISIJOS SPRENDIMAS
   2010 m. rugpjūčio 18 d.
   dėl sprendimo finansuoti bandomąjį projektą vartotojų išprusimui, Europos finansų rinkų veiksmingumui ir stabilumui skatinti rengiant mokymus vartotojų asociacijoms ir panašioms organizacijoms, priėmimo
   (2010/462/ES)
   EUROPOS KOMISIJA,
   atsižvelgdama į Europos Sąjungos steigimo sutartį,
   atsižvelgdama į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (1) (toliau – Finansinis reglamentas), ypač į jo 75 straipsnį,
   atsižvelgdama į 2002 m. gruodžio 23 d. Komisijos reglamentą (EB, Euratomas) Nr. 2342/2002, nustatantį išsamias Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento įgyvendinimo taisykles (2) (toliau – Įgyvendinimo taisyklės), ypač į jo 90 straipsnį,
   kadangi:

               (1)

               Pagal Finansinio reglamento 75 straipsnį ir Įgyvendinimo taisyklių 90 straipsnio 1 dalį įsipareigojimai dėl išlaidų iš Sąjungos biudžeto yra grindžiami ankstesniu finansavimo sprendimu, priimtu institucijos ar valstybės institucijų, kurioms institucija yra pavedusi įgaliojimus, kuriame išdėstyti pagrindiniai su biudžeto išlaidomis susijusių veiksmų elementai.

               (2)

               Pagal Finansinio reglamento 49 straipsnio 6 dalies a punktą, dabartinis bandomasis projektas – tai eksperimentinio pobūdžio bandomoji sistema, skirta veiklos ekonominiam pagrįstumui ir jos naudingumui įvertinti.

               (3)

               Biudžeto valdymo institucija 2010 m. Sąjungos biudžete numatė 1 mln. EUR bandomajam projektui, kuriuo rengiant mokymus siekiama skatinti vartotojų išprusimą ir Europos finansų rinkų veiksmingumą ir stabilumą.

               (4)

               Šiam bandomajam projektui įgyvendinti numatyti trys veiksmai, dėl kurių finansavimo turėtų būti priimtas vienas bendras sprendimas.

               (5)

               Finansinėms paslaugoms tampant vis sudėtingesnėms, vartotojams reikia daugiau finansinių konsultacijų. Bendrosios finansinės konsultacijos vartotojams gali suteikti daugiau žinių ir informacijos, kaip tinkamai pasirinkti siūlomas finansines paslaugas. Ne pelno subjektų, kaip antai vartotojų asociacijų ir kitų nevyriausybinių ir Vyriausybinių organizacijų, mokymai padės joms teikti geresnės kokybės konsultacijas vartotojams įvairesniais su finansinėmis paslaugomis susijusiais svarbiais klausimais.

               (6)

               Remiantis Finansinio reglamento 83 straipsniu ir Įgyvendinimo taisyklių 106 straipsnio 5 dalimi, pagal šį finansavimo sprendimą taip pat gali būti mokami delspinigiai už pavėluotą mokėjimą.

               (7)

               Taikant šį sprendimą, reikėtų apibrėžti sąvoką „esminis pakeitimas“, kaip nurodyta Įgyvendinimo taisyklių 90 straipsnio 4 dalyje,

         PRIĖMĖ ŠĮ SPRENDIMĄ:
   Vienintelis straipsnis
   Priede nurodyti veiksmai yra patvirtinami. Jie finansuojami pagal 2010 m. Europos Sąjungos biudžeto eilutę 17 02 04 neviršijant 1 000 000 EUR. Šiuos asignavimus taip pat galima naudoti delspinigiams už pavėluotą mokėjimą mokėti.
   Tolesniuose aprašymuose nurodytos sumos yra orientacinės. Neviršijant visiems konkretiems veiksmams skirto didžiausio numatomo biudžeto, 20 % neviršijantys kumuliaciniai pakeitimai nėra laikomi esminiais, jeigu jie iš esmės nekeičia bandomojo projekto pobūdžio ir tikslų.
   Įgaliotasis pareigūnas gali priimti tokius pakeitimus vadovaudamasis patikimo finansų valdymo ir proporcingumo principais.

      Priimta Briuselyje 2010 m. rugpjūčio 18 d.

            Komisijos vardu

            Pirmininkas

         José Manuel BARROSO

      (1)  OL L 248, 2002 9 16, p. 1.

      (2)  OL L 357, 2002 12 31, p. 1.

      PRIEDAS
      Sritis– vartotojų politika.

         Bandomasis projektas pagal biudžeto eilutę 17 02 04

      Teisinis pagrindas– Reglamento (EB, Euratomas) Nr. 1605/2002 49 straipsnio 6 dalies a punktas.
      1 mln. EUR asignavimai skirti pradėti bandomąjį projektą, kuriuo siekiama skatinti vartotojų išprusimą, Europos finansų rinkų veiksmingumą ir stabilumą, visų pirma didinant vartotojų išprusimą finansinių paslaugų srityje, rengiant mokymus ir teikiant konsultacijas vartotojams.
      Planuojamų veiksmų skaičius– Sveikatos ir vartotojų reikalų generalinis direktoratas ketina vykdyti 3 skirtingus veiksmus vartotojų išprusimui finansinių paslaugų srityje didinti rengiant mokymus:
      Finansinių paslaugų kursai vartotojų asociacijoms ir kitoms suinteresuotosioms ne pelno šalims, teikiančioms informaciją ir konsultacijas finansinių paslaugų galutiniams vartotojams pagal galiojantį bendrąjį susitarimą. Šiam veiksmui atlikti 2010 m. rugsėjo mėn. pagal galiojantį bendrąjį susitarimą bus skirta 200 000 EUR.
      Tyrimas, skirtas ne pelno subjektams, vartotojams teikiantiems bendrąsias finansinių paslaugų konsultacijas, kiekvienoje valstybėje narėje nustatyti. Be to, atliekant tyrimą bus vertinama geriausia bendrųjų finansinių konsultacijų teikimo praktika. Taip pat bus nustatyti su tų subjektų teikiamomis finansinėmis konsultacijomis susiję mokymo poreikiai. Šiam tyrimui, kuriam atlikti 2010 m. rugpjūčio mėn. bus rengiamas viešasis konkursas (paslaugų sutarčiai sudaryti), bus skirta 150 000 EUR.
      Kiti finansinių paslaugų kursai suinteresuotiesiems ne pelno subjektams, teikiantiems bendrąsias finansinių paslaugų konsultacijas vartotojams, bus rengiami atsižvelgiant į minėtą tyrimą. Šiai mokymo veiklai, kuriai atlikti 2011 m. gegužės mėn. bus rengiamas viešasis konkursas (paslaugų sutarčiai sudaryti), bus skirta 650 000 EUR.


title: 2003 m. gegužės 19 d. Tarybos Sprendimas dėl Daugiašalės branduolinės aplinkos programos Rusijos Federacijoje Bendrojo susitarimo ir susitarimo protokolo dėl ieškinių, teisinio nagrinėjimo ir žalos atlyginimo pasirašymo Europos bendrijos vardu ir laikino šių dokumentų taikymo bei dėl Komisijos išvados, padarytos Europos atominės energijos bendrijos vardu dėl pirmiau minėto Susitarimo ir susitarimo protokolo, patvirtinimo

text:
Svarbus teisinis pranešimas

|

32003D0462

Oficialusis leidinys L 155 , 24/06/2003 p. 0035 - 0036

		Tarybos Sprendimas2003 m. gegužės 19 d.dėl Daugiašalės branduolinės aplinkos programos Rusijos Federacijoje Bendrojo susitarimo ir susitarimo protokolo dėl ieškinių, teisinio nagrinėjimo ir žalos atlyginimo pasirašymo Europos bendrijos vardu ir laikino šių dokumentų taikymo bei dėl Komisijos išvados, padarytos Europos atominės energijos bendrijos vardu dėl pirmiau minėto Susitarimo ir susitarimo protokolo, patvirtinimo(2003/462/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 181a straipsnio 3 dalies antrąjį sakinį, siejant su 300 straipsnio 2 dalies pirmuoju sakiniu,atsižvelgdama į Europos atominės energijos bendrijos steigimo sutartį, ypač į jos 101 straipsnio 2 dalį,atsižvelgdama į Komisijos pasiūlymą,kadangi:(1) Bendrijos vardu Komisija dalyvavo derybose su Rusijos Federacija dėl Daugiašalės branduolinės aplinkos programos Rusijos Federacijoje (MNEPR) Pamatinio susitarimo ir susitarimo protokolo dėl ieškinių, teisinio nagrinėjimo ir žalos atlyginimo.(2) Prieš MNEPR komiteto susirinkimus Komisija ir suinteresuotos valstybės narės turėtų derinti savo pozicijas.(3) Priklausomai nuo jo išvados, Susitarimas ir susitarimo protokolas turėtų būti pasirašyti Europos bendrijos vardu.(4) Komisijos išvada, padaryta Europos atominės energijos bendrijos vardu dėl Susitarimo ir susitarimo protokolo, turėtų būti patvirtinta,NUSPRENDĖ:1 straipsnisEuropos bendrijos vardu šiuo dokumentu patvirtinamas Daugiašalės branduolinės aplinkos programos Rusijos Federacijoje Pamatinio susitarimo ir susitarimo protokolo dėl ieškinių, teisinio nagrinėjimo ir žalos atlyginimo, pasirašymas, galiojantis tik esant Tarybos sprendimui dėl išvados apie minėtą susitarimą.Prie šio sprendimo pridedami Susitarimo ir susitarimo protokolo tekstai.2 straipsnisŠiuo dokumentu patvirtinama Komisijos išvada, padaryta Europos atominės energijos bendrijos vardu dėl Pamatinio susitarimo ir susitarimo protokolo.3 straipsnisKomisija yra Bendrijos atstovas Susitarimo 4 straipsnyje nurodytame Komitete (MNEPR Komitetas).4 straipsnisŠiuo dokumentu Tarybos pirmininkas įgaliojamas paskirti asmenį (-is), įgaliotą (-us) Bendrijos vardu pasirašyti Pamatinį susitarimą ir susitarimo protokolą, galiojantį esant išvadai.5 straipsnisSusitarimas ir susitarimo protokolas nuo jų pasirašymo dienos iki jų įsigaliojimo taikomi laikinu pagrindu.Priimta Briuselyje, 2003 m. gegužės 19 d.Tarybos varduPirmininkasG. Papandreou--------------------------------------------------


title: Naujas įgaliojimų suteikimas Europos Komisijos pirmininko pavaduotojui Jacques Barrot 2008 m. birželio 18 d. Europos Parlamento sprendimas dėl naujo įgaliojimų suteikimo Europos Komisijos pirmininko pavaduotojui Jacques Barrot patvirtinimo

text:
27.11.2009

               LT

               Europos Sąjungos oficialusis leidinys

               CE 286/103

         2008 m. birželio 18 d., trečiadienisNaujas įgaliojimų suteikimas Europos Komisijos pirmininko pavaduotojui Jacques Barrot
   P6_TA(2008)0290
   2008 m. birželio 18 d. Europos Parlamento sprendimas dėl naujo įgaliojimų suteikimo Europos Komisijos pirmininko pavaduotojui Jacques Barrot patvirtinimo
   2009/C 286 E/40

      Europos Parlamentas,
   atsižvelgdamas į EB sutarties 217 straipsnio 2 dalį,
   atsižvelgdamas į Pamatinio susitarimo dėl Europos Parlamento ir Komisijos santykių (1) 5 punktą,
   atsižvelgdamas į 2008 m. gegužės 9 d. pasiūlymą pakeisti Komisijos Pirmininko pavaduotojo Jacques Barrot įgaliojimus,
   atsižvelgdamas į 2008 m. birželio 16 d. vykusį Pirmininko pavaduotojo klausymą atsakingame Parlamento komitete,
   atsižvelgdamas į Darbo tvarkos taisyklių 99 straipsnį,

               1.

               pritaria naujam įgaliojimų suteikimui Komisijos Pirmininko pavaduotojui Jacques Barrot likusiam Komisijos kadencijos laikui iki 2009 m. spalio 31 d.;

               2.

               paveda Pirmininkui perduoti šį sprendimą Tarybai, Komisijai ir valstybių narių vyriausybėms.

      (1)  OL C 117 E, 2006 5 18, p. 123.


title: 1997 m. lapkričio 17 d. Komisijos sprendimas dėl laikino susitarimo tarp Europos bendrijos, Europos anglių ir plieno bendrijos, Europos atominės energijos bendrijos ir Kirgizijos Respublikos dėl prekybos ir su prekyba susijusių reikalų sudarymo Europos anglių ir plieno bendrijos ir Europos atominės energijos bendrijos varduTekstas svarbus EEE.

text:
Svarbus teisinis pranešimas

|

31997D0796

Oficialusis leidinys L 323 , 26/11/1997 p. 0038 - 0038

		Komisijos sprendimas1997 m. lapkričio 17 d.dėl laikino susitarimo tarp Europos bendrijos, Europos anglių ir plieno bendrijos, Europos atominės energijos bendrijos ir Kirgizijos Respublikos dėl prekybos ir su prekyba susijusių reikalų sudarymo Europos anglių ir plieno bendrijos ir Europos atominės energijos bendrijos vardu(tekstas svarbus EEE)(97/796/EAPB, Euratomas)EUROPOS BENDRIJŲ KOMISIJA,atsižvelgdama į Europos anglių ir plieno bendrijos steigimo sutartį, ypač į jos 95 straipsnio pirmąją pastraipą,atsižvelgdama į Europos atominės energijos bendrijos steigimo sutartį, ypač į jos 101 straipsnio antrąją pastraipą,kadangi, kol įsigalios 1995 m. vasario 9 d. Briuselyje pasirašytas Parterystės ir bendradarbiavimo susitarimas, yra būtina patvirtinti Laikinąjį susitarimą, pasirašytą Briuselyje 1996 m. lapkričio 28 d. tarp Europos bendrijos, Europos anglių ir plieno bendrijos, Europos atominės energijos bendrijos ir Kirgizijos Respublikos dėl prekybos ir su prekyba susijusių reikalų;kadangi, siekiant įgyvendinti Bendrijos tikslus, nurodytus Europos anglių ir plieno bendrijos steigimo sutarties 2 ir 3 straipsniuose, ir kadangi Sutartyje nėra tokių nuostatų, kurios galėtų būti taikomos visiems šiuo sprendimu reglamentuojamiems klausimams, yra būtina sudaryti Laikinąjį susitarimą;pasikonsultavusi su Konsultaciniu komitetu ir gavusi Tarybos pritarimą, pareikštą 1997 m. liepos 22 d.,NUSPRENDĖ:1 straipsnisEuropos anglių ir plieno bendrijos ir Europos atominės energijos bendrijos vardu patvirtinamas Laikinasis susitarimas tarp Europos bendrijos, Europos anglių ir plieno bendrijos, Europos atominės energijos bendrijos ir Kirgizijos Respublikos dėl prekybos ir su prekyba susijusių reikalų, taip pat ir Protokolas bei deklaracijos.Tekstai pridedami prie šio sprendimo [1].2 straipsnisKomisijos pirmininkas Europos anglių ir plieno bendrijos ir Europos atominės energijos bendrijos vardu pateikia Laikinojo susitarimo 33 straipsnyje nurodytą pranešimą.Priimta Briuselyje, 1997 m. lapkričio 17 d.Komisijos varduPirmininkasJacques Santer[1] OL L 235, 1997 8 26. p. 3.--------------------------------------------------


title: 2005 m. kovo 10 d. Europos Bendrijų Audito Rūmų sprendimas Nr. 12-2005 dėl piliečių teisės susipažinti su Audito Rūmų dokumentais

text:
20.4.2005

               LT

               Europos Sąjungos oficialusis leidinys

               C 96/1

      SPRENDIMAS Nr. 12-2005
   2005 m. kovo 10 d.
   dėl piliečių teisės susipažinti su Audito Rūmų dokumentais
   (2005/C 96/01)
   EUROPOS BENDRIJŲ AUDITO RŪMAI,
   atsižvelgdami į Darbo tvarkos taisykles (1), o ypač į jų 30 straipsnį,
   atsižvelgdami į Tarybos reglamentą (EB, Euratomas) Nr. 1605/2002 dėl finansinio reglamento, taikomo Europos Bendrijų bendrajam biudžetui (2), o ypač į jo 143 straipsnio 2 dalį ir 144 straipsnio 1 dalį,
   kadangi:
   Europos Sąjungos sutarties 1 straipsnio antra pastraipa nubrėžia atvirumo koncepciją, kurioje teigiama, jog Sutartis pradėjo naują itin glaudžios Europos tautų sąjungos kūrimo etapą, kurio metu sprendimai priimami kuo atviriau ir kuo labiau priartinant juos prie piliečio.
   Bendroje deklaracijoje (3) dėl 2001 m. gegužės 30 d. Europos Parlamento ir Tarybos reglamento (EB) Nr. 1049/2001 dėl teisės susipažinti su Europos Parlamento, Tarybos ir Komisijos dokumentais (4) Europos Parlamentas Taryba ir Komisija kviečia visas kitas institucijas, atsižvelgiant į reglamente išdėstytus principus ir apribojimus, priimti teisės susipažinti su dokumentais vidaus taisykles.
   Audito Rūmų sprendimo Nr. 18/97 nuostatos, numatančios prašymų dėl susipažinimo su Audito Rūmų dokumentais nagrinėjimo vidaus taisykles (5), yra ankstesnės už reglamentą (EB) Nr. 1049/2001, jos turi būti peržiūrėtos atsižvelgiant į šį reglamentą ir į Europos Teisingumo Teismo ir į Pirmosios instancijos teismo teisminę praktiką.
   Atvirumas stiprina administracijos teisėtumą, efektyvumą ir atskaitomybę, o tuo pačiu demokratijos principus, ir todėl gera teisės susipažinti su dokumentais administracinė praktika turi būti skatinama.
   Kai kurie viešieji ir privatūs interesai turi būti apsaugoti išimčių iš teisės susipažinti su dokumentais principo būdu, visų pirma būtina nuosekliai laikytis su konfidencialia audito informacija susijusių tarptautinių audito standartų,
   NUSPRENDĖ:
   1straipsnis
   Tikslas
   Šio Sprendimo tikslas – nustatyti teisės susipažinti su Audito Rūmų dokumentais sąlygas, apribojimus ir tvarką.
   2 straipsnis
   Pareiškėjas ir apimtis
   1.   Atsižvelgiant į šio Sprendimo nuostatas bei tarptautinius standartus, reglamentuojančius audito informacijos konfidencialumą, bet kuris Sąjungos gyventojas arba bet kuris fizinis arba juridinis asmuo, gyvenantis arba deklaravęs savo gyvenamąją vietą valstybėje narėje, atsižvelgiant į šio Sprendimo principus, sąlygas ir apribojimus, turi teisę susipažinti su Audito Rūmų dokumentais.
   2.   Audito Rūmai gali, atsižvelgdami į šiuos principus, sąlygas ir apribojimus, suteikti teisę bet kokiam fiziniam arba juridiniam asmeniui, negyvenančiam arba nedeklaravusiam savo gyvenamosios vietos valstybėje narėje, susipažinti su dokumentais.
   3.   Šis Sprendimas taikomas visiems Audito Rūmų dokumentams, t. y. dokumentams, kuriuos Audito Rūmai parengė arba gavo ir kurie yra pas juos laikomi.
   4.   Šis Sprendimas nepažeidžia visuomenės teisių susipažinti su Audito Rūmų dokumentais, kurios gali kilti iš kitų tarptautinės teisės instrumentų arba juos įgyvendinančių Bendrijos teisės aktų.
   3 straipsnis
   Apibrėžimai
   Šiame Sprendime:

               a)

               „dokumentas“ yra bet kokio pobūdžio turinys, neatsižvelgiant į laikmeną (popierinė, elektroninė, garsinė, vizualinė ar audiovizualinė);

               b)

               „trečioji šalis“ yra fizinis arba juridinis asmuo, arba subjektas, nesusijęs su Audito Rūmais, tai pat valstybės narės, kitos Bendrijos arba ne Bendrijos institucijos arba įstaigos ir trečiosios šalys.

         4 straipsnis
   Išimtys
   1.   Audito Rūmai atsisako suteikti teisę susipažinti su dokumentu, jeigu jo atskleidimas gali pakenkti:

               a)

               viešo intereso apsaugai, kaip antai:

                           —

                           visuomenės saugumui,

                           —

                           gynybos ir karinio pobūdžio reikalams,

                           —

                           tarptautiniams santykiams,

                           —

                           Bendrijos arba Europos Bendrijų finansų, monetarinei arba ekonominei politikai;

               b)

               individo privatumo ir garbės apsaugai, ypač laikantis Bendrijos teisės nuostatų, susijusių su asmens duomenų apsauga.

         2.   Remiantis Tarybos reglamento (EB, Euratomas) dėl Finansinio reglamento taikymo Europos Bendrijų bendrajam biudžetui Nr. 1605/2002 143 straipsnio 2 dalies ir 144 straipsnio 1 dalies tvarka, reglamentuojančia konfidencialumą bei kitais atitinkamais Bendrijos teisės instrumentais, Audito Rūmai atsisako suteikti teisę susipažinti su jų audito pastabomis. Jie taip pat gali nesuteikti teisės susipažinti su dokumentais, kurie yra naudojami toms pastaboms parengti.
   3.   Audito Rūmai atsisako suteikti teisę susipažinti su dokumentu, jeigu jo atskleidimas gali pakenkti:

               —

               fizinių arba juridinių asmenų komercinių interesų, įskaitant intelektinę nuosavybę apsaugai,

               —

               teismo procesų ir teisinių konsultacijų apsaugai,

               —

               patikrinimų, tyrimų ir auditų apsaugai.

         4.   Teisė susipažinti su dokumentu, kurį Audito Rūmai parengė arba gavo savo vidiniam naudojimui ir kuris yra susijęs su klausimais, dėl kurių sprendimas dar nėra priimtas, nesuteikiama, jeigu šio dokumento atskleidimas gali pakenkti Audito Rūmų sprendimo priėmimo procesui.
   Teisė susipažinti su dokumentu, kuriame yra pateikiamos nuomonės, skirtos vidiniam naudojimui, tokios kaip svarstymai ir preliminarios konsultacijos Audito Rūmuose, nesuteikiama, net jeigu sprendimas dėl atitinkamo klausimo yra priimtas ir jeigu šių dokumentų atskleidimas gali pakenkti Audito Rūmų sprendimo priėmimo procesui.
   5.   Jeigu prašymas yra susijęs su Audito Rūmuose saugomu dokumentu, kurio autorius yra kitas subjektas, Audito Rūmai, patvirtina prašymo gavimą ir pateikia asmens, institucijos arba subjekto, kuriam turi būti adresuotas prašymas, vardą ar pavadinimą.
   6.   Jeigu tik atskiroms dokumento, su kuriuo prašoma susipažinti, dalims galima pritaikyti kai kurias šio straipsnio išimtis, tai kitoms to dokumento dalims jos netaikomos.
   7.   Šio straipsnio išimtys taikomos, nepažeidžiant Tarybos reglamento (EEB, Euratomas) Nr. 354/83 (6) dėl teisės susipažinti su Bendrijų istoriniais archyvais, nuostatoms.
   8.   Nepaisant šiame straipsnyje išdėstytų išimčių, Audito Rūmai gali priimti sprendimą dėl visiškos arba dalinės teisės susipažinti su dokumentais suteikimo, jeigu jų atskleidimas yra susijęs su svarbiais visuomenei interesais.
   5 straipsnis
   Prašymai
   Prašymai dėl teisės susipažinti su dokumentu yra pateikiami raštu (7), ant popieriaus arba elektroninėje versijoje viena iš kalbų, nurodytų EB sutarties 314 straipsnyje (8) ir pakankamai tiksliai, kad Audito Rūmai galėtų nustatyti dokumentą. Pareiškėjas neprivalo nurodyti prašymo priežasčių.
   6 straipsnis
   Prašymų nagrinėjimas
   1.   Prašymus dėl teisės susipažinti su dokumentais nagrinėja Išorės ryšių departamento direktorius. Jis išsiunčia prašymo gavimo patvirtinimą, išnagrinėja prašymą ir nusprendžia, kokių veiksmų reikia imtis.
   2.   Atsižvelgdamas į klausimą, Išorės departamento direktorius informuoja ir, jeigu reikia, konsultuojasi su atitinkamu nariu, Generaliniu sekretoriumi, Teisės tarnyba arba Duomenų apsaugos biuru prieš priimdamas sprendimą dėl teisės suteikimo susipažinti su prašomu dokumentu.
   3.   Prašymai dėl teisės susipažinti su dokumentu nagrinėjami nedelsiant. Per 15 darbo dienų nuo prašymo užregistravimo Audito Rūmai turi suteikti teisę susipažinti su prašomais dokumentais ir, laikantis 9 straipsnio, sudaryti galimybę su jais susipažinti arba, atsakyti raštu ir nurodyti visiško arba dalinio atsisakymo priežastis ir informuoti pareiškėją apie jo arba jos teisę, remiantis 7 straipsniu, pakartotinai kreiptis į Audito Rūmus.
   4.   Jeigu prašyme prašoma susipažinti su didelės apimties dokumentu arba dideliu kiekiu dokumentų, Audito Rūmai gali neformaliai pasitarti su pareiškėju, kaip surasti tinkamą sprendimą. Tokiais atvejais, 3 pastraipoje numatytas laikotarpis gali būti prailgintas 15 darbo dienų, su sąlyga, jei pareiškėjas yra iš anksto informuotas nurodant priežastis.
   7 straipsnis
   Pakartotinas prašymų nagrinėjimas
   1.   Visiško arba dalinio atsisakymo suteikti teisę susipažinti su dokumentais atveju, pareiškėjas, gavęs Audito Rūmų atsakymą, per 15 darbo dienų gali pakartotinai kreiptis į Audito Rūmus, prašydamas, kad šie dar kartą peržiūrėtų savo poziciją.
   2.   Audito Rūmams neatsakius per nustatytą terminą, pareiškėjas taip pat turi teisę pakartotinai pateikti prašymą.
   8 straipsnis
   Pakartotinių prašymų nagrinėjimas
   1.   Pakartotinis prašymas yra pateikiamas Audito Rūmų pirmininkui. Atsižvelgiant į klausimą, Audito Rūmų pirmininkas konsultuojasi su atitinkamu nariu arba Generaliniu sekretoriumi ir, jei reikia, gali konsultuotis su Teisės tarnybos arba Duomenų apsaugos biuru prieš priimdamas sprendimą dėl teisės suteikimo susipažinti su prašomu dokumentu.
   2.   Pakartotinis prašymas yra nagrinėjamas nedelsiant. Per 15 darbo dienų nuo prašymo užregistravimo Audito Rūmai turi suteikti teisę susipažinti su prašomu dokumentu ir, laikantis 9 straipsnio, sudaryti galimybę su juo susipažinti arba atsakyti raštu ir nurodyti visiško arba dalinio atsisakymo priežastis. Visiško arba dalinio atsisakymo atveju, Audito Rūmai informuoja pareiškėją apie tai, kokių teisinių poveikio priemonių jis arba ji gali imtis, būtent pareikšti teisminį ieškinį institucijai ir (arba) atitinkamai paduoti skundą Ombudsmenui EB sutarties 203 ir 195 straipsniuose nustatytomis sąlygomis.
   3.   Ypatingais atvejais, pavyzdžiui, pateikus prašymą susipažinti su didelės apimties dokumentu arba su dideliu kiekiu dokumentų, 2 pastraipoje nurodytas nagrinėjimo laikotarpis gali būti pratęstas dar 15 darbo dienų, su sąlyga, jog pareiškėjas yra iš anksto informuotas nurodant priežastis.
   4.   Audito Rūmams neatsakius per nustatytą terminą, laikoma, kad atsakymas yra neigiamas ir suteikia pareiškėjui teisę pasinaudoti teisinėmis priemonėmis, numatytomis 2 pastraipoje.
   9 straipsnis
   Teisė susipažinti su dokumentu, išnagrinėjus prašymą
   1.   Pareiškėjas gali susipažinti su dokumentais, kurie yra prieinami Audito Rūmų patalpose Liuksemburge, arba gauti jų kopiją, taip pat, jeigu yra galimybė, gauti elektroninę jų versiją. Pirmuoju atveju, konsultacijos laikas ir vieta turi būti suderinti tarp pareiškėjo ir Išorės reikalų departamento direktoriaus.
   2.   Kopijų padarymo ir siuntimo išlaidas apmoka pareiškėjas. Šis mokestis neturi viršyti realių kopijų padarymo ir išsiuntimo išlaidų. Konsultacijos vietoje, iki 20 A4 formato lapo kopijų ir tiesioginis priėjimas prie elektroninių dokumentų yra nemokamas.
   3.   Jeigu dokumentas yra viešas, Audito Rūmai gali įvykdyti savo pareigą suteikdami teisę susipažinti su prašomu dokumentu, informuodami pareiškėją apie jo gavimo būdus.
   4.   Atsižvelgiant į pareiškėjo pageidavimus, yra pateikiamas esamos versijos ir formato (elektroninis arba kitas alternatyvus formatas) dokumentas. Audito Rūmai nėra įpareigoti sukurti naują dokumentą arba surinkti pareiškėjo prašomą informaciją.
   10 straipsnis
   Dokumentų kopijavimas
   1.   Dokumentai, paskelbti atsižvelgiant į šio Sprendimo nuostatas, negali būti kopijuojami arba naudojami komerciniais tikslais be Audito Rūmų išankstinio rašytinio leidimo.
   2.   Šis Sprendimas neturi pažeisti galiojančių autorinių teisių taisyklių, ribojančių trečiųjų šalių teisės kopijuoti arba naudoti paskelbtus dokumentus.
   11 straipsnis
   Baigiamosios nuostatos
   1.   1997 m. vasario 20 d. Audito Rūmų sprendimas Nr. 18/97 panaikintas.
   2.   Šis sprendimas skelbiamas Europos Sąjungos oficialiajame leidinyje.
   3.   Sprendimas įsigalioja pirmąja mėnesio, einančio po jo priėmimo, dieną.

      Priimta Liuksemburge, 2005 m. kovo 10 d.

            Audito Rūmų vardu

            Pirmininkas

         Hubert WEBER

      (1)  OL L 18, 2005 1 20, p. 1.

      (2)  OL L 248, 2002 9 16, p. 1.

      (3)  OL L 173, 2001 6 27, p. 5.

      (4)  OL L 145, 2001 5 31, p. 43.

      (5)  OL C 295, 1998 9 23, p. 1.

      (6)  Tarybos reglamentas (EEB, Euratomas) Nr. 354/83, iš dalies pakeistas Tarybos reglamentu (EB, Euratomas) Nr. 1700/2003 (OL L 243, 2003 9 27, p. 1).

      (7)  Adresuotas Europos Audito Rūmų Išorės ryšių tarnybos direktoriui, 12 rue Alcide De Gasperi, L-1615 Liuksemburgas. Faks. (+352) 439 342, el. paštas Euraud@eca.eu.int.

      (8)  Šiuo metu: čekų, danų, olandų, anglų, estų, suomių, prancūzų, vokiečių, graikų, vengrų, airių, italų, latvių, lietuvių, maltiečių, lenkų, portugalų, slovakų, slovėnų, ispanų ir švedų.


title: 2014/579/ES: 2014 m. balandžio 3 d. Europos Parlamento sprendimas dėl Europos aplinkos agentūros 2012 finansinių metų biudžeto įvykdymo patvirtinimo

text:
5.9.2014

               LT

               Europos Sąjungos oficialusis leidinys

               L 266/206

         EUROPOS PARLAMENTO SPRENDIMAS
   2014 m. balandžio 3 d.
   dėl Europos aplinkos agentūros 2012 finansinių metų biudžeto įvykdymo patvirtinimo
   (2014/579/ES)
   EUROPOS PARLAMENTAS,

               —

               atsižvelgdamas į Europos aplinkos agentūros 2012 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos aplinkos agentūros 2012 finansinių metų galutinių metinių ataskaitų kartu su Agentūros atsakymais (1),

               —

               atsižvelgdamas į Tarybos 2014 m. vasario 18 d. rekomendaciją (05849/2014 – C7–0054/2014),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2009 m. balandžio 23 d. Europos Parlamento ir Tarybos reglamentą (EB) Nr. 401/2009 dėl Europos aplinkos agentūros bei Europos aplinkos informacijos ir stebėjimo tinklo (4), ypač į jo 13 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5),

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (6), ypač į jo 108 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir Aplinkos, visuomenės sveikatos ir maisto saugos komiteto nuomonę (A7–0235/2014),

               1.

               patvirtina Europos aplinkos agentūros direktoriui, kad Agentūros 2012 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos aplinkos agentūros direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 365, 2013 12 13, p. 106.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 126, 2009 5 21, p. 13.

      (5)  OL L 357, 2002 12 31, p. 72.

      (6)  OL L 328, 2013 12 7, p. 42.


title: 2006/695/EB: 2006 m. liepos 17 d. Tarybos sprendimas dėl Europos bendrijos ir Maldyvų Respublikos susitarimo dėl oro susisiekimo paslaugų tam tikrų aspektų pasirašymo ir laikino taikymo

text:
17.10.2006

               LT

               Europos Sąjungos oficialusis leidinys

               L 286/19

         TARYBOS SPRENDIMAS
   2006 m. liepos 17 d.
   dėl Europos bendrijos ir Maldyvų Respublikos susitarimo dėl oro susisiekimo paslaugų tam tikrų aspektų pasirašymo ir laikino taikymo
   (2006/695/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 80 straipsnio 2 dalį kartu su 300 straipsnio 2 dalies pirmos pastraipos pirmu sakiniu,
   atsižvelgdama į Komisijos pasiūlymą,
   kadangi:

               (1)

               2003 m. birželio 5 d. Taryba įgaliojo Komisiją pradėti derybas su trečiosiomis šalimis dėl galiojančių dvišalių susitarimų tam tikrų nuostatų pakeitimo susitarimu su Bendrija.

               (2)

               Komisija Bendrijos vardu vedė derybas dėl susitarimo su Maldyvų Respublika dėl oro susisiekimo paslaugų tam tikrų aspektų laikydamasi mechanizmų ir nurodymų, numatytų Tarybos sprendimo, įgaliojančio Komisiją pradėti derybas su trečiosiomis šalimis dėl galiojančių dvišalių susitarimų tam tikrų nuostatų pakeitimo susitarimu su Bendrija, priede.

               (3)

               Su sąlyga, kad jis bus sudarytas vėliau, susitarimas turėtų būti pasirašytas ir laikinai taikomas,

         NUSPRENDĖ:
   1 straipsnis
   Bendrijos vardu patvirtinamas Europos bendrijos ir Maldyvų Respublikos susitarimo dėl oro susisiekimo paslaugų tam tikrų aspektų pasirašymas, atsižvelgiant į Tarybos sprendimą dėl minėto susitarimo sudarymo.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti susitarimą Bendrijos vardu, atsižvelgiant į tai, kad jis bus sudarytas vėliau.
   3 straipsnis
   Iki susitarimo įsigaliojimo jis laikinai taikomas nuo pirmojo mėnesio po to, kai šalys praneša viena kitai apie šiam tikslui skirtų procedūrų užbaigimą, pirmos dienos.
   4 straipsnis
   Tarybos pirmininkas įgaliojamas pateikti susitarimo 9 straipsnio 2 dalyje numatytą pranešimą.

      Priimta Briuselyje, 2006 m. liepos 17 d.

            Tarybos vardu

            Pirmininkas

         E. TUOMIOJA

    ---documentbreak---

               17.10.2006

               LT

               Europos Sąjungos oficialusis leidinys

               L 286/20

         Europos bendrijos ir Maldyvų Respublikos
   SUSITARIMAS
   dėl oro susisiekimo paslaugų tam tikrų aspektų
   EUROPOS BENDRIJA
   ir
   MALDYVŲ RESPUBLIKA (toliau – Maldyvai)
   (toliau – Šalys)
   PAŽYMĖDAMOS, kad dvišaliuose susitarimuose dėl oro susisiekimo paslaugų, sudarytuose tarp Europos bendrijos valstybių narių ir Maldyvų, yra nuostatų, prieštaraujančių Europos bendrijos teisei,
   PAŽYMĖDAMOS, kad Europos bendrija turi išskirtinę kompetenciją kelių aspektų, kurie gali būti įtraukti į Europos bendrijos valstybių narių ir trečiųjų šalių dvišalius susitarimus dėl oro susisiekimo paslaugų, atžvilgiu,
   PAŽYMĖDAMOS, kad pagal Europos bendrijos teisę, valstybėje narėje įsisteigę Bendrijos oro vežėjai turi teisę be diskriminacijos naudotis oro susisiekimo maršrutais tarp Europos bendrijos valstybių narių ir trečiųjų šalių,
   ATSIŽVELGDAMOS į Europos bendrijos ir tam tikrų trečiųjų šalių susitarimus, numatančius galimybę tokių trečiųjų šalių nacionaliniams subjektams įgyti nuosavybės teises į oro vežėjų, turinčių pagal Europos bendrijos teisę išduotas licencijas, bendroves,
   PRIPAŽINDAMOS, kad Europos bendrijos valstybių narių ir Maldyvų dvišalių susitarimų dėl oro susisiekimo paslaugų nuostatos, prieštaraujančios Europos bendrijos teisei, turi būti visiškai suderintos su Bendrijos teise, kad būtų sukurtas tvirtas teisinis pagrindas oro susisiekimo paslaugoms tarp Europos bendrijos ir Maldyvų, ir užtikrintas tokių oro susisiekimo paslaugų tęstinumas,
   PAŽYMĖDAMOS, kad pagal Europos bendrijos teisę oro vežėjai iš principo negali sudaryti susitarimų, galinčių paveikti Europos bendrijos valstybių narių prekybą, ir kurių tikslas ar padarinys – trukdymas atsirasti konkurencijai, jos ribojimas arba iškraipymas,
   PRIPAŽINDAMOS, kad dėl Europos bendrijos valstybių narių ir Maldyvų dvišalių susitarimų dėl oro susisiekimo paslaugų tam tikrų nuostatų bendrovėms taikomos konkurencijos taisyklės gali tapti neveiksmingos, jei pagal šias nuostatas: i) reikalaujama bendrovių susitarimų, bendrovių asociacijų sprendimų arba bendros praktikos, kurie iškreiptų arba apribotų oro vežėjų konkurenciją tam tikruose maršrutuose, arba pritariama tokiems susitarimams, sprendimams ar praktikai; arba ii) sustiprinamas tokių susitarimų, sprendimų arba suderintos veiklos poveikis; arba iii) oro vežėjams arba kitiems privatiems ekonominės veiklos vykdytojams suteikiama teisė imtis priemonių, kurios užkerta kelią oro vežėjų konkurencijai tam tikruose maršrutuose, ją iškreipia arba apriboja,
   PAŽYMĖDAMOS, kad Europos bendrija, dalyvaudama šiose derybose, nesiekia didinti oro eismo tarp Europos bendrijos ir Maldyvų masto, daryti poveikį pusiausvyrai tarp Bendrijos oro vežėjų ir Maldyvų oro vežėjų, arba derėtis dėl esamų dvišalių susitarimų dėl oro susisiekimo paslaugų nuostatų, susijusių su skrydžių teisėmis, pakeitimų,
   SUSITARĖ:
   1 straipsnis
   Bendrosios nuostatos
   1.   Šiame susitarime valstybės narės – Europos bendrijos valstybės narės.
   2.   Kiekviename iš I priede išvardytų susitarimų daroma nuoroda į valstybės narės, kuri yra to susitarimo šalis, nacionalinius subjektus yra suprantama kaip nuoroda į valstybių narių nacionalinius subjektus.
   3.   Kiekviename iš I priede išvardytų susitarimų daroma nuoroda į valstybės narės, kuri yra to susitarimo šalis, oro vežėjus ar aviakompanijas yra suprantama kaip nuoroda į tos valstybės narės paskirtus oro vežėjus ar aviakompanijas.
   2 straipsnis
   Valstybės narės paskyrimas
   1.   Šio straipsnio 2 ir 3 dalys pakeičia atitinkamai II priedo a ir b punktuose išvardytų straipsnių atitinkamas nuostatas dėl atitinkamos valstybės narės oro vežėjo paskyrimo, Maldyvų jam suteiktų įgaliojimų ar leidimų bei atsisakymo išduoti įgaliojimus ar leidimus oro vežėjui, jo įgaliojimų ar leidimų atšaukimo, laikino galiojimo sustabdymo ar apribojimo.
   2.   Gavę valstybės narės paskyrimą, Maldyvai kuo greičiau suteikia atitinkamus įgaliojimus ir leidimus, jeigu:

               i)

               oro vežėjas yra įsisteigęs paskiriančiosios valstybės narės teritorijoje pagal Europos bendrijos steigimo sutartį ir turi galiojančią licenciją oro susisiekimui vykdyti pagal Europos Bendrijos teisę;

               ii)

               už vežėjo pažymėjimo išdavimą atsakinga valstybė narė vykdo ir užtikrina veiksmingą oro vežėjo veiklos kontrolę, ir paskyrimo dokumente yra aiškiai nurodyta atitinkama aviacijos institucija; ir

               iii)

               oro vežėją tiesiogiai arba jo kontrolinį akcijų paketą valdo ir veiksmingai kontroliuoja valstybės narės ir (arba) valstybių narių nacionaliniai subjektai, ir (arba) III priede išvardytos kitos valstybės ir (arba) tokių kitų valstybių nacionaliniai subjektai.

         3.   Maldyvai gali atsisakyti išduoti, atšaukti, laikinai sustabdyti ar apriboti įgaliojimus ar leidimus valstybės narės paskirtajam oro vežėjui, jeigu:

               i)

               oro vežėjas nėra įsisteigęs paskiriančiosios valstybės narės teritorijoje pagal Europos bendrijos steigimo sutartį arba neturi galiojančios licencijos oro susisiekimui vykdyti pagal Europos bendrijos teisę; arba

               ii)

               už vežėjo pažymėjimo išdavimą atsakinga valstybė narė nevykdo ar neužtikrina veiksmingos oro vežėjo veiklos kontrolės, arba paskyrimo dokumente nėra aiškiai nurodyta atitinkama aviacijos institucija; arba

               iii)

               oro vežėjo tiesiogiai ar jo kontrolinio akcijų paketo nevaldo, arba jo veiksmingai nekontroliuoja valstybės narės ir (arba) valstybių narių nacionaliniai subjektai, ir (arba) III priede išvardytos kitos valstybės ir (arba) tokių kitų valstybių nacionaliniai subjektai.

         Naudodamiesi šioje dalyje nustatyta savo teise, Maldyvai nediskriminuoja Bendrijos oro vežėjų dėl jų nacionalinės priklausomybės.
   3 straipsnis
   Sauga
   1.   Šio straipsnio 2 dalies nuostatos papildo atitinkamas II priedo c punkte išvardytų straipsnių nuostatas.
   2.   Jeigu valstybė narė paskyrė oro vežėją, kurio veiklos kontrolę vykdo ir užtikrina kita valstybė narė, Maldyvų teisės pagal oro vežėją paskyrusios valstybės narės ir Maldyvų susitarimo saugą reglamentuojančias nuostatas taikomos ir tada, kai ta kita valstybė narė priima, įgyvendina ar užtikrina saugos standartus ir išduoda tam oro vežėjui leidimą vykdyti skrydžius.
   4 straipsnis
   Aviacinių degalų apmokestinimas
   1.   Šio straipsnio 2 dalies nuostatos papildo atitinkamas II priedo d punkte išvardytų straipsnių nuostatas.
   2.   Nepaisant jokių kitų priešingų nuostatų, jokia II priedo d punkte išvardytų susitarimų nuostata nekliudo valstybei narei nediskriminuojant nustatyti mokesčius, rinkliavas, muitus ar mokesčius už degalus, jos teritorijoje tiekiamus naudoti Maldyvų paskirto oro vežėjo orlaivyje, kai toks oro vežėjas vykdo skrydžius tarp vieno tos valstybės narės teritorijoje esančio punkto ir kito tos pačios arba kitos valstybės narės teritorijoje esančio punkto.
   5 straipsnis
   Vežimo Europos bendrijoje tarifai
   1.   Šio straipsnio 2 dalies nuostatos papildo atitinkamas II priedo e punkte išvardytų straipsnių nuostatas.
   2.   Tarifams, kuriuos pagal I priede nurodytą susitarimą, kuriame yra II priedo e punkte nurodyta nuostata dėl vežimo vien Europos bendrijos teritorijoje, nustato Maldyvų paskirtas (-i) oro vežėjas (-ai), taikoma Europos bendrijos teisė.
   6 straipsnis
   Konkurencijos taisyklių atitikimas
   1.   Valstybių narių ir Maldyvų sudaryti dvišaliai susitarimai dėl oro susisiekimo paslaugų nepažeidžia Šalių konkurencijos taisyklių.
   2.   II priedo f punkte išvardytos nuostatos išbraukiamos ir nustoja galioti.
   7 straipsnis
   Susitarimo priedai
   Šio Susitarimo priedai yra neatskiriama jo dalis.
   8 straipsnis
   Peržiūra ir pakeitimas
   Šalys bet kuriuo metu abipusiu susitarimu gali peržiūrėti ir iš dalies pakeisti šį susitarimą.
   9 straipsnis
   Įsigaliojimas ir laikinas taikymas
   1.   Šis susitarimas įsigalioja, kai Šalys viena kitai raštu praneša apie šiam Susitarimui įsigalioti būtinų atitinkamų vidaus procedūrų užbaigimą.
   2.   Nepaisant 1 dalies, Šalys susitaria laikinai taikyti šį susitarimą nuo kito mėnesio po to, kai Šalys praneša viena kitai apie šiam tikslui būtinų procedūrų užbaigimą, pirmos dienos.
   3.   Valstybės narės ir Maldyvų susitarimas, kuris šio susitarimo pasirašymo dieną dar nėra įsigaliojęs ir nėra laikinai taikomas, yra nurodytas I priedo b punkte. Šis susitarimas taikomas minėtam susitarimui, kai jis įsigalioja ar pradedamas laikinai taikyti.
   10 straipsnis
   Nutraukimas
   1.   Jeigu I priede nurodytas susitarimas nutraukiamas, tuo pat metu netenka galios visos šio susitarimo nuostatos, susijusios su I priede nurodytu susitarimu.
   2.   Jeigu nutraukiami visi I priede išvardyti susitarimai, tuo pat metu netenka galios ir šis susitarimas.

      TAI PATVIRTINDAMI, toliau nurodyti tinkamai įgalioti atstovai pasirašė šį susitarimą.
      Priimta du tūkstančiai šeštų metų rugsėjo dvidešimt pirmą dieną Briuselyje dviem egzemplioriais, anglų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, slovakų, slovėnų, suomių, švedų, vengrų, vokiečių ir maldyvų dhivehi kalbomis.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         Por la República de Maldivas
         Za Maledivskou republiku
         For Republikken Maldiverne
         Für die Republik Malediven
         Maldiivi Vabariigi nimel
         Για τη Δημοκρατία των Μαλδιβών
         For the Republic of Maldives
         Pour la République des Maldives
         Per la Repubblica delle Maldive
         Maldivu Republikas vārdā
         Ma1dyvų Respublikos vardu
         A Maldív Köztársaság részéről
         Għar-Repubblika tal-Maldivi
         Voor de Republiek der Maldiven
         W imieniu Republiki Malediwów
         Pela República das Maldivas
         Za Maldivskú republiku
         Za Republiko Maldivi
         Malediivien tasavallan puolesta
         För Republiken Maldiverna

   I PRIEDAS
   Šio susitarimo 1 straipsnyje minimų susitarimų sąrašas

               a)

               Maldyvų ir Europos bendrijos valstybių narių susitarimai dėl oro susisiekimo paslaugų, kurie šio susitarimo pasirašymo dieną yra sudaryti, pasirašyti ir (arba) laikinai taikomi:

                           —

                           Austrijos Federacinės vyriausybės ir Maldyvų Respublikos vyriausybės susitarimas dėl oro transporto, pasirašytas Malé 1997 m. vasario 4 d., toliau II priede – Maldyvų ir Austrijos susitarimas;

                           —

                           Prancūzijos Respublikos vyriausybės ir Maldyvų Respublikos vyriausybės susitarimas dėl oro susisiekimo paslaugų, pasirašytas Malé 2001 m. vasario 5 d., toliau II priede – Maldyvų ir Prancūzijos susitarimas;

                           —

                           Vokietijos Federacinės Respublikos ir Maldyvų Respublikos susitarimas dėl oro transporto, pasirašytas Malé 1993 m. lapkričio 10 d., toliau II priede – Maldyvų ir Vokietijos susitarimas;

                           —

                           Nyderlandų Karalystės vyriausybės ir Maldyvų Respublikos vyriausybės susitarimas dėl oro susisiekimo paslaugų jų teritorijose ir už jų ribų, pasirašytas Hagoje 1994 m. birželio 23 d., toliau II priede – Maldyvų ir Nyderlandų susitarimas;

                           —

                           Jungtinės Didžiosios Britanijos ir Šiaurės Airijos Karalystės vyriausybės ir Maldyvų Respublikos vyriausybės susitarimas, pasirašytas Malé 1996 m. sausio 20 d., toliau II priede – Maldyvų ir Jungtinės Karalystės susitarimas.
                           Papildymai padaryti Susitarimo memorandumu, pasirašytu Malé 2000 m. rugsėjo 7 d.

               b)

               Maldyvų ir Europos bendrijos valstybės narės parafuotas ar pasirašytas susitarimas dėl oro susisiekimo paslaugų, kuris šio susitarimo pasirašymo dieną dar nėra įsigaliojęs ir nėra laikinai taikomas:

                           —

                           Italijos Respublikos vyriausybės ir Maldyvų Respublikos vyriausybės susitarimas dėl oro susisiekimo paslaugų, parafuotas Malé 2000 m. sausio 20 d., toliau II priede – Maldyvų ir Italijos Respublikos susitarimas.

         II PRIEDAS
   Šio susitarimo I priede išvardytų ir 2–6 straipsniuose minimų susitarimų straipsniai

               a)

               Valstybės narės paskyrimas:

                           —

                           Maldyvų ir Austrijos susitarimo 3 straipsnis,

                           —

                           Maldyvų ir Prancūzijos susitarimo 3 straipsnis,

                           —

                           Maldyvų ir Italijos susitarimo 4 straipsnis,

                           —

                           Maldyvų ir Nyderlandų susitarimo 4 straipsnis,

                           —

                           Maldyvų ir Jungtinės Karalystės susitarimo 4 straipsnis.

               b)

               Atsisakymas išduoti įgaliojimus ar leidimus, jų atšaukimas, laikinas galiojimo sustabdymas ar apribojimas:

                           —

                           Maldyvų ir Austrijos susitarimo 4 straipsnis,

                           —

                           Maldyvų ir Prancūzijos susitarimo 4 straipsnis,

                           —

                           Maldyvų ir Italijos susitarimo 5 straipsnis,

                           —

                           Maldyvų ir Nyderlandų susitarimo 5 straipsnis,

                           —

                           Maldyvų ir Jungtinės Karalystės susitarimo 5 straipsnis.

               c)

               Sauga:

                           —

                           Maldyvų ir Prancūzijos susitarimo 7 straipsnis,

                           —

                           Maldyvų ir Italijos susitarimo 11 straipsnis,

                           —

                           Maldyvų ir Nyderlandų susitarimo 14 straipsnis.

               d)

               Aviacinių degalų apmokestinimas:

                           —

                           Maldyvų ir Austrijos susitarimo 7 straipsnis,

                           —

                           Maldyvų ir Prancūzijos susitarimo 10 straipsnis,

                           —

                           Maldyvų ir Vokietijos susitarimo 6 straipsnis,

                           —

                           Maldyvų ir Italijos susitarimo 6 straipsnis,

                           —

                           Maldyvų ir Nyderlandų susitarimo 10 straipsnis,

                           —

                           Maldyvų ir Jungtinės Karalystės susitarimo 8 straipsnis.

               e)

               Vežimo Europos bendrijoje tarifai:

                           —

                           Maldyvų ir Austrijos susitarimo 11 straipsnis,

                           —

                           Maldyvų ir Prancūzijos susitarimo 14 straipsnis,

                           —

                           Maldyvų ir Vokietijos susitarimo 10 straipsnis,

                           —

                           Maldyvų ir Italijos susitarimo 8 straipsnis,

                           —

                           Maldyvų ir Nyderlandų susitarimo 6 straipsnis,

                           —

                           Maldyvų ir Jungtinės Karalystės susitarimo 7 straipsnis.

               f)

               Konkurencijos taisyklių atitikimas:

                           —

                           Maldyvų ir Austrijos susitarimo 11 straipsnio 2–6 dalys,

                           —

                           Maldyvų ir Prancūzijos susitarimo 14 straipsnio 3–5 dalys,

                           —

                           Maldyvų ir Italijos susitarimo 8 straipsnio 3 ir 6 dalys,

                           —

                           Maldyvų ir Nyderlandų susitarimo 6 straipsnio 2–5 dalys.

         III PRIEDAS
   Kitų šio susitarimo 2 straipsnyje minimų valstybių sąrašas

               a)

               Islandijos Respublika (pagal Europos ekonominės erdvės susitarimą);

               b)

               Lichtenšteino Kunigaikštystė (pagal Europos ekonominės erdvės susitarimą);

               c)

               Norvegijos Karalystė (pagal Europos ekonominės erdvės susitarimą);

               d)

               Šveicarijos Konfederacija (pagal Europos bendrijos ir Šveicarijos Konfederacijos susitarimą dėl oro transporto).


title: 2010 m. rugpjūčio 10 d. Komisijos sprendimas dėl Daiktų interneto ekspertų grupės įkūrimo

text:
11.8.2010

               LT

               Europos Sąjungos oficialusis leidinys

               C 217/10

         KOMISIJOS SPRENDIMAS
   2010 m. rugpjūčio 10 d.
   dėl Daiktų interneto ekspertų grupės įkūrimo
   2010/C 217/08
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   kadangi:

               (1)

               Kaip nurodyta Komisijos komunikate „Daiktų internetas. Europos veiksmų planas“ (toliau – komunikatas), svarbu nustatyti daugiašalį Europos masto mechanizmą, kad būtų galima patarti Komisijai, kaip formuoti ES strategiją, kurios būtų laikomasi vykdant įvairius komunikate išvardytus veiksmus.

               (2)

               Todėl reikia įkurti Daiktų interneto ekspertų grupę ir apibrėžti jos užduotis bei struktūrą.

               (3)

               Grupė turėtų palengvinti suinteresuotųjų šalių dialogą.

               (4)

               Grupė turėtų būti sudaryta iš teisės, ekonomikos ir technologijų srityse kompetentingų organizacijų, kadangi šios sritys susijusios su daiktų internetu. Tos organizacijos gali būti pramonės ir prekybos asociacijos, Europos standartizacijos organizacijos, tarptautiniai partneriai, vartotojų organizacijos ir pilietinė visuomenė, mokslinių tyrimų organizacijos ir akademinė bendruomenė, taip pat stebėtojai iš ES valstybių narių ir suinteresuotųjų ES institucijų, pvz., Regionų komiteto ir Europos ekonomikos ir socialinių reikalų komiteto.

               (5)

               Reikėtų nustatyti grupės nariams taikomas informacijos atskleidimo taisykles, nepažeidžiant Komisijos saugumo taisyklių, išdėstytų Komisijos sprendimo 2001/844/EB, EAPB, Euratomas (1) priede.

               (6)

               Grupės narių asmens duomenys turėtų būti tvarkomi laikantis 2000 m. gruodžio 18 d. Europos Parlamento ir Tarybos reglamento (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (2).

               (7)

               Tikslinga nustatyti šio sprendimo taikymo laikotarpį. Vėliau Komisija apsvarstys, ar reikėtų jį pratęsti,

         PRIĖMĖ ŠĮ SPRENDIMĄ:
   1 straipsnis
   Dalykas
   Šio sprendimo paskelbimo Europos Sąjungos oficialiajame leidinyje dieną įsteigiama Daiktų interneto ekspertų grupė (toliau – grupė).
   2 straipsnis
   Užduotys
   Grupės užduotys:

               a)

               patarti Komisijai, kaip geriausiai spręsti techninius, teisinius ir organizacinius klausimus Europos lygiu;

               b)

               skatinti keitimąsi patirtimi ir gera praktika ir daugelio suinteresuotųjų šalių grupėje prašyti žodinės ir rašytinės informacijos, prireikus įskaitant tarptautinį indėlį;

               c)

               prisidėti prie bendros daiktų interneto plėtros ir diegimo vizijos pagal Europos skaitmeninę darbotvarkę – vieną iš pagrindinių 2020 m. Europos strategijos iniciatyvų.

         3 straipsnis
   Konsultacijos
   1.   Komisija gali su grupe konsultuotis bet kuriuo klausimu, jos nuomone susijusiu su daiktų interneto plėtra Europoje, ir skatinti narius siūlyti kitas aptartinas temas.
   4 straipsnis
   Narystė. Narių skyrimas
   1.   Grupę sudaro ne daugiau kaip 45 nariai.
   2.   Grupės nariai yra teisės, ekonomikos ir technologijų srityse kompetentingos organizacijos, kadangi šios sritys susijusios su daiktų internetu.
   3.   Komisija parenka organizacijas, o jos skiria savo atstovus ir pakaitinius atstovus.
   4.   Grupės nariai eina pareigas, kol į jų vietą nepaskiriami kiti nariai arba iki savo kadencijos pabaigos.
   5.   Nariai, kurie nebegali veiksmingai dalyvauti grupės diskusijose, kurie atsistatydina arba nesilaiko šio straipsnio 3 dalyje arba Sutarties dėl Europos Sąjungos veikimo 339 straipsnyje nustatytų sąlygų, likusiam kadencijos laikotarpiui gali būti pakeisti kitais nariais.
   6.   Organizacijų pavadinimai skelbiami Ekspertų grupių registre.
   7.   Narių vardai ir pavardės renkami, tvarkomi ir skelbiami vadovaujantis Reglamentu (EB) Nr. 45/2001.
   5 straipsnis
   Darbo organizavimas
   1.   Grupei pirmininkauja Komisijos atstovas.
   2.   Jei Komisija sutinka, specifiniams klausimams nagrinėti gali būti sudaromi pogrupiai, kurių veiklos sąlygas nustato grupė. Tokie pogrupiai baigia veiklą, kai tik įvykdo jiems pavestą užduotį.
   3.   Komisijos atstovas prireikus gali kviesti grupės arba pogrupio darbe dalyvauti grupei nepriklausančius ekspertus, turinčius specialiųjų žinių kuriuo nors į darbotvarkę įtrauktu klausimu. Be to, Komisijos atstovas asmenims ir institucijoms gali suteikti stebėtojo statusą.
   4.   Ekspertų grupių nariai ir jų atstovai, taip pat kviestiniai ekspertai ir stebėtojai laikosi sutartyse ir jų įgyvendinimo taisyklėse nustatytų įpareigojimų saugoti profesinę paslaptį, taip pat Komisijos saugumo taisyklių, susijusių su ES įslaptintos informacijos apsauga, kurių tekstas pateikiamas Komisijos sprendimo 2001/844/EB, EAPB, Euratomas priede. Jei jie nesilaiko šios nuostatos, Komisija gali imtis visų tinkamų priemonių.
   5.   Komisija teikia sekretoriato paslaugas. Grupės ir jos pogrupių posėdžiuose gali dalyvauti kiti suinteresuoti Komisijos pareigūnai.
   6.   Grupė priima savo darbo tvarkos taisykles, remdamasi standartinėmis ekspertų grupių darbo tvarkos taisyklėmis.
   7.   Komisija skelbia informaciją apie grupės veiklą, pateikdama registre tą informaciją arba nuorodą į specialią interneto svetainę.
   6 straipsnis
   Su posėdžiais susijusios išlaidos
   1.   Grupės veikloje dalyvaujantiems asmenims už jų teikiamas paslaugas neatlyginama.
   2.   Dalyvaujančių asmenų patirtas su grupės veikla susijusias kelionės ir pragyvenimo išlaidas atlygina Komisija pagal Komisijoje galiojančias nuostatas.
   3.   Šios išlaidos atlyginamos neviršijant metinio biudžeto, kurį grupei skiria atsakingi Komisijos departamentai.
   7 straipsnis
   Taikymas
   Šis sprendimas taikomas iki 2012 m. gruodžio 31 d.
   8 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2010 m. rugpjūčio 10 d.

            Komisijos vardu

            Pirmininkas

         José Manuel BARROSO

      (1)  OL L 317, 2001 12 3, p. 1.

      (2)  OL L 8, 2001 1 12, p. 1.


title: 2006/173/EB: 2006 m. vasario 13 d.  Komisijos sprendimas, panaikinantis Komisijos sprendimą 2001/645/EB, priimantį pasiūlytus įsipareigojimus, susijusius su antidempingo tyrimu dėl, inter alia, Indijos kilmės polietileno tereftalato plėvelės importo

text:
8.3.2006

               LT

               Europos Sąjungos oficialusis leidinys

               L 68/37

      KOMISIJOS SPRENDIMAS

   2006 m. vasario 13 d.
   panaikinantis Komisijos sprendimą 2001/645/EB, priimantį pasiūlytus įsipareigojimus, susijusius su antidempingo tyrimu dėl, inter alia, Indijos kilmės polietileno tereftalato plėvelės importo
   (2006/173/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1995 m. gruodžio 22 d. Tarybos reglamentą (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių (toliau – pagrindinis reglamentas) (1), ypač į jo 8 ir 9 straipsnius,
   pasitarusi su Patariamuoju komitetu,
   kadangi:
   A.   ANKSTESNĖ TVARKA

               (1)

               Reglamentu (EB) Nr. 1676/2001 (2) Taryba nustatė galutinius antidempingo muitus polietileno tereftalato plėvelės (PET), kurios kilmės šalis yra, inter alia, Indija, importui. Šios priemonės taikytos kaip 0–62,6 % dydžio ad valorem muitas Indijos kilmės PET plėvelės importui.

               (2)

               2001 m. rugpjūčio 22 d. Sprendimu 2001/645/EB (3) Komisija priėmė šių penkių Indijos gamintojų pasiūlytus įsipareigojimus: Ester Industries Limited (toliau – Ester), Flex Industries Limited (toliau – Flex), Garware Polyester Limited (toliau – Garware), MTZ Polyfilms Limited (toliau – MTZ) ir Polyplex Corporation Limited (toliau – Polyplex).

               (3)

               2003 m. lapkričio 22 d. (4) Komisija pradėjo Reglamento (EB) Nr. 1676/2001 dalinę tarpinę peržiūrą, kurioje buvo svarstoma tik galutinių antidempingo priemonių forma. Šis tyrimas buvo baigtas Tarybos reglamentu (EB) Nr. 365/2006 (5), kuriuo iš dalies pakeistas Reglamentas (EB) Nr. 1676/2001.

         B.   ATSISAKYMAS PRIIMTI ĮSIPAREIGOJIMUS

               (4)

               Kaip nustatyta Reglamento (EB) Nr. 365/2006 22–25 konstatuojamosiose dalyse ir pasikonsultavus su visomis susijusiomis šalimis, manoma, kad įsipareigojimai dabartine forma nėra tinkami žalingam dempingo poveikiui pašalinti, kadangi dėl jų kyla tiek priežiūros, tiek įgyvendinimo sunkumų ir nepageidaujamų pavojų. Remdamasi tuo ir aptariamų įsipareigojimų atitinkamais straipsniais, kuriais Komisijai suteikiama teisė vienašališkai atsisakyti priimti įsipareigojimus, Komisija nusprendė atsisakyti priimti įsipareigojimus.

               (5)

               Komisija pranešė Indijos valdžios institucijoms ir Reglamente (EB) Nr. 365/2006 aptariamiems Indijos eksportuojantiems gamintojams apie siūlymą atsisakyti priimti dabartinius įsipareigojimus. Suinteresuotosioms šalims buvo suteikta galimybė teikti pastabas.

               (6)

               Šios pastabos aptariamos Reglamento (EB) Nr. 365/2006 27–31 konstatuojamosiose dalyse.

         C.   SPRENDIMO 2001/645/EB PANAIKINIMAS

               (7)

               Atsižvelgiant į pirmiau išdėstytus faktus, Sprendimą 2001/645/EB, kuriuo priimami Ester Industries Limited (toliau – Ester), Flex Industries Limited (toliau – Flex), Garware Polyester Limited (toliau – Garware), MTZ Polyfilms Limited (toliau – MTZ) ir Polyplex Corporation Limited (toliau – Polyplex) įsipareigojimai, reikėtų panaikinti.

               (8)

               Be šio sprendimo Reglamentu (EB) Nr. 366/2006 (6) Taryba nustatė galutinius antidempingo muitus polietileno tereftalato plėvelės (PET), kurios kilmės šalis yra, inter alia, Indija, importui,

         NUSPRENDĖ:
   1 straipsnis
   Sprendimas 2001/645/EB panaikinamas.
   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje, 2006 m. vasario 13 d.

            Komisijos vardu

         Peter MANDELSON

            Komisijos narys

      (1)  OL L 56, 1996 3 6, p. 1. Reglamentas su paskutiniais pakeitimais, padarytais Reglamentu (EB) Nr. 2117/2005 (OL L 340, 2005 12 23, p. 17).

      (2)  OL L 227, 2001 8 23, p. 1.

      (3)  OL L 227, 2001 8 23, p. 56.

      (4)  OL C 281, 2003 11 22, p. 4.

      (5)  Žr. šio Oficialiojo leidinio p. 1.

      (6)  Žr. šio Oficialiojo leidinio p. 6.